Diari Oficial de la Generalitat Valenciana


Sumari del DOGV 9638, del 13-07-2023 (2023/7678)

RESOLUCIÓ de 4 de juliol de 2023, de la Direcció General de Farmàcia i Productes Sanitaris, per la qual es publica la sanció per infracció greu i infracció molt greu imposada a Diagnóstico Calderón, SLP, en l'expedient administratiu SOIS/C22/01.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9638

Data del DOGV
:   13-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7678


Data del document
:   04-07-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 4 de juliol de 2023, de la Direcció General de Farmàcia i Productes Sanitaris, per la qual es publica la sanció per infracció greu i infracció molt greu imposada a Diagnóstico Calderón, SLP, en l'expedient administratiu SOIS/C22/01. [2023/7678]  
Amb data 16 de març de 2023, el conseller de Sanitat Universal i Salut Pública va dictar la resolució sancionadora per la comissió d'infracció greu en l'expedient SOIS/C22/01 seguit contra Diagnóstico Calderón, SLP.  
Amb data 28 d'abril de 2023, el Consell va dictar la resolució sancionadora per la comissió d'infracció molt greu en l'expedient SOIS/C22/01 seguit contra Diagnóstico Calderón, SLP.  
De conformitat amb el que es disposa en l'article 114.4 del text refós de la Llei de garanties i ús racional dels medicaments i productes sanitaris, aprovat pel Reial decret legislatiu 1/2015, de 24 de juliol, les sancions per infraccions greus i molt greus seran publicades en el diari oficial corresponent una vegada que siguen fermes en via administrativa.  
Atés que les resolucions esmentades han adquirit fermesa en via administrativa, procedeix, a l'empara del que s'estableix en l'esmentat article 114.4, donar publicitat en el Diari Oficial de la Generalitat Valenciana a la sanció imposada en les citades resolucions sancionadores mitjançant la qual es va resoldre declarar responsable a Diagnóstico Calderón, SLP, en els termes següents:  
Respecte del primer fet «fabricació i posada en el mercat de medicaments i productes farmacèutics sense disposar de l'autorització preceptiva», es declara la comissió d'infracció molt greu tipificada en l'article 35.c de la Llei 14/1 986, de 25 d'abril, general de sanitat, i en els articles 111.2.c 1a i 112.2.c 1a i 2a de la Llei de garanties i ús racional dels medicaments i productes sanitaris, aprovat pel Reial decret legislatiu 1/2015, de 24 de juliol.  
Respecte del segon fet «absència de garanties de seguretat dels productes farmacèutics fabricats», es declara la comissió d'infracció greu tipificada en l'article 35.b de la Llei 14/1986, de 25 d'abril, general de sanitat, i en els articles 111.2.b 1a, 2a, 33a i 112.2.b 2a i 7a de la Llei de garanties i ús racional dels medicaments i productes sanitaris, aprovat pel Reial decret legislatiu 1/2015, de 24 de juliol.  
  
Es va resoldre imposar a Diagnóstico Calderón, SLP, després de l'aplicació de les reduccions previstes en l'article 85 de la Llei 39/2015, d'1 d'octubre, del procediment administratiu comú de les administracions públiques, sanció de multa per un import total de setanta-dos mil un euros amb vint cèntims (72.001,20 €), previstes en l'article 114 del text refós de la Llei de garanties i ús racional dels medicaments i productes sanitaris, aprovat pel Reial decret legislatiu 1/2015, de 24 de juliol.  
  
  
València, 4 de juliol de 2023.-El director general de Farmàcia i Productes Sanitaris: José Manuel Ventura Cerdá.